## Pravilnik o osposobljavanju slijepe osobe za kretanje uz pomoć psa vodiča

### NN 48/1999 (18.5.1999.), Pravilnik o osposobljavanju slijepe osobe za kretanje uz pomoć psa vodiča

# MINISTARSTVO RADA I SOCIJALNE SKRBI

Na temelju stavka 3. članka 3. Zakona o kretanju slijepe
osobe uz pomoć psa vodiča (»Narodne novine«
br. 131/98.), ministar rada i socijalne skrbi donosi

## PRAVILNIK

### O OSPOSOBLJAVANJU SLIJEPE OSOBE ZA KRETANJE UZ POMOĆ PSA VODIČA

I. TEMELJNE ODREDBE

Članak 1.

Ovim pravilnikom uređuju se način i uvjeti te program
osposobljavanja slijepe osobe za kretanje uz pomoć psa vodiča,
uvjeti za polaganje ispita o osposobljenosti slijepe osobe i psa
vodiča, uvjeti korištenja psa vodiča, te obrazac
i sadržaj radne iskaznice i službene evidencije.

II. UVJETI ZA OSPOSOBLJAVANJE SLIJEPE OSOBE ZA KRETANJA
UZ POMOĆ PSA VODIČA

Članak 2.

Osposobljavanje slijepe osobe za kretanje uz pomoć psa vodiča
provodi Hrvatska udruga za školovanje pasa vodiča
i mobilitet (u daljnjem tekstu: Udruga).

Članak 3.

Za kretanje uz pomoć psa vodiča može se osposobiti
svaka slijepa osoba koja:

- je punoljetna,

- je obučena za kretanje s bijelim štapom, te

- nema drugih tjelesnih ili mentalnih oštećenja ili
duševnih bolesti zbog kojih bi joj bilo onemogućeno
kretanje uz pomoć psa vodiča.

Članak 4.

Zahtjev za osposobljavanje za kretanje uz pomoć psa vodiča
slijepa osoba podnosi Udruzi na propisanom obrascu koji je sastavni
dio ovog Pravilnika (Obrazac br. 1.).

Članak 5.

Udruga poziva kandidata na osposobljavanje za korištenje
psa vodiča prema redoslijedu pristiglih zahtjeva (listi
čekanja), a ovisno o raspoloživim odškolovanim
psima vodičima.

Članak 6.

Udruga kontinuirano uzgaja, odabire i školuje pse vodiče
slijepih i to svake godine u onom broju kojeg utvrdi Programom
i financijskim planom Udruge.

III. PROGRAM I NAČIN OSPOSOBLJAVANJA SLIJEPE OSOBE
ZA KRETANJE UZ POMOĆ PSA VODIČA

Članak 7.

Program osposobljavanja slijepe osobe za kretanje uz pomoć
psa vodiča utvrđuje Udruga prema važećim
standardima i kriterijima Međunarodne federacije Škola
za pse vodiče slijepih, a obuhvaća:

- vještine savladavanja orijentacije i mobiliteta,

- savladavanje govornih i fizičkih naredbi kojima se kontrolira
i navodi psa u kretanju,

- savladavanje ispravnog razumijevanja reakcije psa vodiča,
i

- savladavanje svakodnevne brige i njege psa.

Članak 8.

Školovanje psa vodiča traje od 6 do 9 mjeseci, a provode
ga instruktori za školovanje pasa vodiča i mobilitet
(u daljnjem tekstu: instruktori).

Po savladavanju programa pas polaže ispit za psa vodiča
pred Stručnim povjerenstvom Udruge.

Članak 9.

Program osposobljavanja traje jedan mjesec.

Osposobljavanje kandidata provodi instruktor i to sa svakim kandidatom
i za njega odabranim psom vodičem pojedinačno (u
daljnjem tekstu: radna jedinica).

Kandidat savladava program obuke iz članka 7. ovog Pravilnika.

IV. UVJETI ZA POLAGANJE ISPITA O OSPOSOBLJENOSTI PSA VODIČA
I SLIJEPE OSOBE

Članak 10.

Po savladanom programu osposobljavanja slijepa osoba s psom vodičem
pristupa ispitu za provjeru znanja.

Članak 11.

Ispit iz članka 10. ovog Pravilnika slijepa osoba polaže
pred Stručnim povjerenstvom kojega osniva Udruga.

Članak 12.

Stručno povjerenstvo se sastoji od tri člana i to:

- stručnog predstavnika Udruge - instruktora,

- stručnog suradnika - peripatologa, i

- predstavnika Hrvatskog kinološkog saveza.

Radom stručnog povjerenstva rukovodi predsjednik kojeg
Udruga imenuje između članova stručnog povjerenstva.

Članak 13.

Na ispitu se procjenjuje:

- stupanj osposobljenosti iz orijentacije i mobiliteta s psom
vodičem,

- vladanje govornim i fizičkim komandama kojima se kontrolira
i upućuje psa vodiča,

- sposobnost ispravnog prepoznavanja, tumačenja i slijeđenja
reakcije psa vodiča, i

- stupanj samostalnosti u brizi i njezi psa.

Članak 14.

Konačna procjena osposobljenosti radne jedinice donosi
se jednoglasnom odlukom svih članova stručnog povjerenstva.

Članak 15.

Kandidat koji ne zadovolji uvjete iz članka 13. ovog Pravilnika
ima pravo, nakon dodatne obuke, još jednom pristupiti ispitu.

Kandidat koji ni drugi puta ne zadovolji na ispitu, gubi pravo
polaganja ispita s istim psom.

Članak 16.

Odluka Stručnog povjerenstva je konačna i na nju
se ne može ulagati prigovor.

V. UVJETI KORIŠTENJA PSA VODIČA

Članak 17.

Slijepa osoba koja je sa psom vodičem položila ispit
pred Stručnim povjerenstvom stječe pravo korištenja
psa vodiča slijepe osobe na temelju ugovora sklopljenog
s Udrugom.

Članak 18.

Ugovorom o korištenju školovanog psa vodiča slijepe
osobe utvrđuje se:

- da je korisnik ispunio uvjete za korištenje psa vodiča,

- da je pas vodič u vlasništvu Udruge, uz iskazivanje
njegove vrijednosti u novcu,

- obveze korisnika u odnosu na psa vodiča i Udrugu, kao
i obveze Udruge prema korisniku i psu vodiču (kontrola
rada, pomoć u slučaju potrebe, »umirovljenje«
psa i dr.), i

- uvjete prestanka prava na korištenje psa vodiča.

VI. OBRAZAC I SADRŽAJ RADNE ISKAZNICE I SLUŽBENE
EVIDENCIJE

Članak 19.

Na temelju odluke Stručnog povjerenstva o osposobljenosti
radne jedinice Udruga donosi rješenje o pravu slijepe osobe
da sa psom vodičem koristi prijevozna sredstva javnog prijevoza
i ima slobodan pristup na javna mjesta.

Temeljem rješenja iz stavka 1. ovog članka Udruga
izdaje radnu iskaznicu (Obrazac br. 2.).

Iskaznica je veličine 160¤100 mm na preklop, izrađena
je od tvrdog žutog papira, tiskana malim slovima.

Članak 20.

Udruga vodi službenu evidenciju radnih jedinica putem evidencijskih
kartona (Obrazac br. 3.).

Članak 21.

Obrazac i sadržaj radne iskaznice i obrazac i sadržaj
službene evidencije otiskani su uz ovaj Pravilnik i njegov
su sastavni dio.

Članak 22.

Ovaj Pravilnik stupa na snagu osmog dana od dana objave u »Narodnim
novinama«.

Klasa: 550-01/99-01/103
Urbroj: 524-01-99-6
Zagreb, 23. travnja 1999.

Ministar
**Joso Škara,** v. r.

OBRAZAC BR. 1

```
                   ZAHTJEV

za osposobljavanje za kretanje uz pomoć psa

                   vodiča

1. IME I PREZIME  ____________________________________

   DATUM ROÐENJA  ____________________________________

   ADRESA _____________________ TELEFON ______________

2. ZVANJE ____________ RADNO MJESTO __________________

3. ZAPOSLEN/A

   a)NE		b)DA

4.  POSLODAVAC _______________________________________

5.  VRSTA OŠTEĆENJA VIDA

    a) sljepoća 	b) slabovidnost

6.  NAVEDITE OSTATAK VIDA _____________________________

7.  NAVEDITE, AKO IMATE, DRUGO TJELESNO ILI MENTALNO
    OŠTEĆENJE ILI DUŠEVNU BOLEST

    ___________________________________________________

8. DA LI SE SAMOSTALNO KREĆETE?

   a) s bijelim štapom 		DA - NE

   b) sa psom vodičem 		DA - NE

   c) s videćim vodičem 	DA - NE

	  Datum 	 Potpis

	__________     __________
```

OBRAZAC BR. 2

|  |  |  |
| --- | --- | --- |
| ```
   PODACI O PSU

   IME:
   _______________________

   PASMINA:
   ____________________________

   SPOL:
   ____________________________

   BOJA:
   ____________________________

   OSOBITI ZNAKOVI:
   ____________________________

   DATUM ŠTENJENJA:
   ____________________________

   HR/TETOVIR BROJ:
   ____________________________

   BROJ ZDRAVSTVENE
   ISKAZNICE:
   ____________________________

 	       -2-
 ``` | ```
   VLASNIK:
   ____________________________

   DATUM POLAGANJA ISPITA:
   ____________________________

   DATUM IZDAVANJA ISKAZNICE:
   ____________________________




   OVJERA UDRUGE:














 		-3-

 ``` | ```
   PODACI O SLIJEPOJ OSOBI

   IME:
   ____________________________

   PREZIME:
   ____________________________

   ADRESA:
   ____________________________

   TELEFON:
   ____________________________

   BROJ OSOBNE ISKAZNICE:
   ____________________________










 		 -4-
 ``` |

|  |  |  |
| --- | --- | --- |
| ```
   IZVOD iz Zakona o kretanju
   slijepe osobe uz pomoć psa
   vodiča ("Narodne  novine"
   br.131/98.) Članak 4. Slijepa osoba sa psom vodičem
   ima pravo korištenja prijevoz-
   nih sredstava  u javnom prije-
   vozu, uključujući zadržavanje
   na svim prostorima koji su
   predviđeni za putnike. Članak 5. Slijepa osoba sa psom vodičem
   ne plaća voznu kartu za psa
   vodiča u prijevoznom sredstvu
   javnog prijevoza, bez obzira
   na smjer i dužinu puta, niti
   ulaznicu za korištenje prosto-
   ra i objekata koji su utvrđe-
   ni kao javna mjesta.


 	        -5- ``` | ```
   IZVOD iz Zakona o kretanju
   slijepe osobe uz pomoć psa
   vodiča ("Narodne  novine"
   br. 131/98.) Članak 10. Novčanom kaznom od 5.000,00 do
   20.000,00 kuna kaznit će se za
   prekršaj pravna osoba koja sli-
   jepoj osobi sa psom vodičem o-
   nemogući korištenje javnih mje-
   sta, javnih prijevoznih sred-
   stava i čekaonica zdravstvenih
   ustanova i ljekarna sukladno
   ovom Zakonu. Novčanom kaznom od 1.000,00 do
   10.000,00 kuna kaznit će se za
   prekršaj odgovorna osoba u
   pravnoj osobi koja slijepoj o-
   sobi sa psom vodičem onemogući
   korištenje javnih mjesta, jav-
   nih prijevoznih  sredstava i
   čekaonica zdravstvenih ustano-
   va i ljekarna sukladno ovom
   Zakonu.

                   -6- ``` | ```
       REPUBLIKA HRVATSKA

       HRVATSKA UDRUGA ZA
       ŠKOLOVANJE PASA
       VODIČA I MOBILITET




       RADNA
       ISKAZNICA





 ``` |

```

					OBRAZAC BR. 3
REPUBLIKA HRVATSKA
HRVATSKA UDRUGA ZA ŠKOLOVANJE
PASA VODIČA I MOBILITET
ZAGREB, A. ŠENOE 34/III

				_________________
				evidencijski broj

		EVIDENCIJSKI KARTON

Podaci iz iskaznice:
Iskaznica br. _______ donesena na temelju Rješenja _______
Podaci o psu:
Ime:	__________________________________________________
Pasmina: _________________________________________________
Spol: ____________________________________________________
Boja: ____________________________________________________
Osobiti znakovi: _________________________________________
Datum štenjenja: _________________________________________
HR/tetovir broj: _________________________________________
Datum polaganja ispita:	__________________________________
Datum izdavanja iskaznice: _______________________________

Podaci o slijepoj osobi:
Ime:	__________________________________________________
Prezime: _________________________________________________
Adresa:	__________________________________________________
Telefon: _________________________________________________
Broj osobne iskaznice: ___________________________________

				   Ovjera udruge
				__________________

```

*(prednja strana)*
**Kontrolni pregledi:**

|  |  |  |  |
| --- | --- | --- | --- |
| **GODINA** | **DATUM** | **OVJERA** | **POTPIS** |
| ```

 ``` | ```

 ``` | ```

 ``` | ```

 ``` |
| ```

 ``` | ```

 ``` | ```

 ``` | ```

 ``` |
| ```

 ``` | ```

 ``` | ```

 ``` | ```

 ``` |
| ```

 ``` | ```

 ``` | ```

 ``` | ```

 ``` |
| ```

 ``` | ```

 ``` | ```

 ``` | ```

 ``` |
| ```

 ``` | ```

 ``` | ```

 ``` | ```

 ``` |
| ```

 ``` | ```

 ``` | ```

 ``` | ```

 ``` |
| ```

 ``` | ```

 ``` | ```

 ``` | ```

 ``` |

*(poleđina Evidencijskog kartona)*

Pravilnik, NN 48/1999-930
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)